ઉલ્લેખનીય છે કે, મુંબઇમાં છેલ્લા એક અઠવાડિયાથી સતત વરસાદ વરસી રહ્યો છે. ગત અઠવાડિયે પણ શનિવાર સવારથી લઇને સોમવારે મોડી સાંજ સુધી વરસાદ સતત ચાલુ રહ્યો હતો. સતત વરસતા વરસાદને કારણે મુંબઇમાં વાહન વ્યવસ્થા ઠપ્પ થઇ ગઇ હતી. મુંબઇના હિંદમાતા વિસ્તારમાં પણ ભારે વરસાદને કારણ પાણી ભરાયા હતા. સ્થાનિક હવામાન વિભાગ દ્વારા કોલાબામાં આવનારા 24 કલાકની અંદર અતિ ભારે વરસાદની ચેતવણી આપવામાં આવી છે.